**Smotra LIDRANO 2016.**

**Povjerenstvo za novinarski izraz**

Čakovec, 2.ožujka 2016.

**KATEGORIJA: SAMOSTALNI NOVINARSKI RAD**

U ovoj je kategoriji prijavljeno ukupno 16 radova, od kojih je Međuopćinsku smotru Lidrano 2016. predloženo 14 radova. Nakon održane Međuopćinske smotre u Murskom Središću 8. veljače2016. i u Goričanu 9. veljače 2016., Povjerenstvo za novinarski izraz 7 je samostalinih novinarskih radova predložilo za Županijsku smotru Lidrano 2016., a zatim je izvojilo 3 rada i predložilo za državnu razinu smotre.

Povjerenstvo je zaključilo sljedeće:

* najzastupljenija novinarska vrsta – intervju (prijavljeno čak 9 intervjua)
* od ostalih vrsta prijavljeno nekoliko članaka, putopisna reportaža
* nedostaju ostale novinarske vrste, npr. vijest, prikaz, osvrt, recenzija, kritika
* teme o kojima su učenici pisali su različite - prevladava intervju s poznatim osobama - pjevačima (4), a ostale su uglavnom vezane uz život u lokanoj zajednici
* prijedlog: pronalaziti teme vezane uz život vršnjaka, bliske, zanimljive i aktualne
* vidljiv je napredak u opremanju novinarskih tekstova, ali i dalje treba o tome voditi računa
* pohvala mladim novinarima

**Samostalni novinarski radovi predloženi za Državnu smotru Lidrano 2015.:**

* **ANDREJA MATJAČIĆ**, OŠ DRAŠKOVEC (MEDVJEDIĆ 18126), Kajkavski u društvu 5000 jezika koji se govore diljem svijeta: Amerikanci kodirali kajkavski
* **NIKA SRAKA**, OŠ PRELOG (OSMIJEH 38215), Razgovor s umirovljenom učiteljicom: Neće mi biti pusto, dosadno i tmurno
* **DORA BALENT**, OŠ PRELOG (SREĆICA 30005), Terapijsko jahanje: „Novi svijet“ mijenja svijet

**KATEGORIJA: Školski listovi**

Na Županijsku smotru Lidrano 2016. ukupno su pristigla 4 školska lista u tiskanom obliku (nijedan u digitalnom obliku).

Povjerenstvo je zaključilo sljedeće:

* uglavnom se poštuju zakonitosti stvaranja i uređivanja školskih listova
* školski listovi prate život u školi
* svi listovi imaju **impresum, tj. podatke o uredništvu, izdavaču, suradnicima, nakladi...**
* tekstovi su svrstani u rubrike
* u školskim listovima obrađena je i tema broja
* zastupljene su različite novinarske vrste, no nedostaje prikaza, osvrta, recenzija, reportaža i sl.
* grafički su listovi uglavnom dobro uređeni
* vidljiv je napredak u stvaranju i uređivanju školskih listova, ali i dalje treba voditi računa o svemu navedenom
* pohvala mladim novinarima

**Školski listovi predloženi za Državnu smotru Lidrano 2016.:**

* DRAŠKO, Školski list učenika OŠ Draškovec
* KLOPOTEC, Školski list OŠ Strahoninec
* PRVI KORACI, List Osnovne škole „Petar Zrinski“ Šenkovec

**KATEGORIJA: RADIJSKA EMISIJA**

Na Međuopćinsku smotru Lidranu 2016. prijavljeno je ukupno 6 radijskih emisija i sve su predložene za Međuopćinsku smotru. Za Županijsku razinu Povjerenstvo je predložilo 4 radijske emisije, od kojih je za državnu razinu odabralo i predložilo e radijske emisije.

Povjerenstvo je zaključilo sljedeće:

* raznolike teme radijskih emisija – volontiranje, prevencija ovisnosti, hrvatska manjina u Mađarskoj, hobi, ekologija i zaštita životinja
* prijedlog: razmisliti i voditi računa o trajanju emisije (izbjegavati ponavljanja, previše sugovornika, nepotrebne glazbene dijelove i sl.) – emisija ne treba trajati koliko je i najviše dopušteno vrijeme trajanja
* autori trebaju više pozornosti posvetit tehničkim zakonitostima pri stvaranju radijske emisije
* pohvala novinarima

**Radijske emisije predložene za Državnu smotru Lidrano 2016.:**

* Frike, OŠ dr. Ivana Novaka Macinec
* Naš kaj nedaj za nikaj, OŠ Ivanovec
* Ponos Čakovca, OŠ Strahoninec

**KATEGORIJA: RADIOIGRA**

Prijavljene su ukupno 2 radioigre i obje su predložene za Međuopćinsku smotru. Za Županijsku smotru Lidrano 2016. predložena je 1 radioigra, a budući da se za državnu razinu objedinjuje kategorija radijska emisija i radioigra i ukupno se mogu predložiti 3 rada, Povjerenstvo je za Državnu smotru Lidrano 2016. predložilo 3 radijske emisije.

***NAPOMENA: Predloženi radovi navedeni su abecednim redom (nisu rangirani).***

Povjerenstvo:

Vedrana Močnik, predsjednica

Dejan Zrna, član

Danijela Bratić-Herceg, članica